الدنيا تياترو

الدنيا تياترو


 كلمات 
دنيا تياترو حب تياترو

بلف تياترو شغل تياترو

كل ما تمشى تلاقى تياترو

.....

الست لما يهفها كيفها

علا فستان او علا برنيطه

اتفرج يا حبيبى و شوفها

لما تقابل جوزها بظيته

من ع السلم تحضنه و تدلعه

و تقول ياسلام سلم

يا حبيبى يا خفه يا غندور

و تقسم له و تمثل له

من نغمات الحب كتير

تتبسم له بعدين تقول له

عايزه يا توتو بيچامه حرير

بلف تياترو و شغل تياترو

و كل ما تمشى تلاقى تياترو

.....

و موظف تلاقيه فى ديوانه

يأفش لرئيسه من غير علمه

و يضحك شله اخوانه

لما يقلد فى رئيس قلمه

بعد دقيقه يطب عليهم سيدنا الريس

يبقو حريقه فى الشغل و يهتمو كويس

و دا يزرر و دا يحرر

و دا يدعى لسعادة البيه

صاحب الهمه فخر الأمه

اللى اتربينا علا ايديه

حب تياترو و بلف تياترو

و كل ما تمشى تلاقى تياترو

.....

و اللى انكوا م الست حماته

و اتشعوط بكلامها السكر

اتفرج و شوف ابتساماته

لما تزوره فى يوم متعكر

ويقول اهلن اهلن اهلن بالاموره

يا ميتين سهلن يا حماتى يا خفه يا غندوره

و يغديها و يعشيها

و يقدم ليها اوزى و دندى

خايف منها لما لسانها

يتنفض علا سيدنا الافندى

حب تياترو و بلف تياترو شغل تياترو

و كل ما تمشى تلاقى تياترو

 لينكات برانيه 
 يوتيوب
https://m.youtube.com/watch?v=-gtXHf1Rf84

 مصادر 

تصنيف:اغانى باللغه المصريه
تصنيف:مونولوجات اسماعيل ياسين
تصنيف:كلمات اغانى